ᱢᱨᱤᱱᱟᱞᱤᱱᱤ ᱥᱟᱨᱟᱵᱷᱟᱭᱤ
ᱢᱨᱤᱱᱟᱞᱤᱱᱤ ᱥᱟᱨᱟᱵᱷᱟᱭᱤ ᱫᱚ ᱥᱤᱧᱚᱛ ᱨᱤᱱᱤᱡ ᱠᱞᱟᱥᱤᱠᱟᱞ ᱮᱱᱮᱡ ᱨᱩᱥᱤᱠᱟᱹ, ᱠᱷᱮᱞᱚᱸᱰ ᱩᱱᱩᱫᱩᱜᱼᱤᱭᱟᱹ ᱟᱨ ᱢᱟᱞᱟᱭᱱᱤ ᱛᱟᱦᱮᱸ ᱠᱟᱱᱟ ᱾ ᱚᱦᱢᱚᱫᱟᱵᱟᱫᱽ ᱨᱮ ᱢᱮᱱᱟᱜ ᱫᱚᱨᱯᱚᱬ ᱮᱠᱟᱰᱮᱢᱤ ᱚᱯᱷ ᱯᱚᱨᱯᱷᱚᱨᱢᱤᱝ ᱟᱨᱴᱥ (Darpana Academy of Performing Arts) ᱜᱟᱶᱛᱟ ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹ ᱠᱟᱱᱟᱭ, ᱡᱟᱦᱟᱸ ᱨᱮ ᱮᱱᱮᱡ, ᱥᱮᱨᱮᱧ ᱟᱨ ᱯᱩᱯᱯᱮᱴ ᱮᱱᱮᱡ (puppet playing) ᱨᱮᱱᱟᱜ ᱥᱮᱪᱮᱫ ᱮ ᱮᱢᱟᱠᱚ ᱠᱟᱱ ᱛᱟᱦᱮᱸᱫ ᱾ [᱑] ᱦᱩᱱᱟᱹᱨ (art) ᱞᱟᱹᱜᱤᱫᱽ ᱟᱡᱟᱜ ᱮᱱᱮᱢ ᱠᱷᱟᱹᱛᱤᱨ ᱟᱭᱢᱟ ᱥᱤᱨᱯᱷᱟᱹ ᱟᱨ ᱢᱟᱱᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱼᱟ ᱾ ᱩᱱᱤ ᱫᱚ ᱥᱩᱨ ᱥᱩᱯᱩᱨ ᱑᱘,᱐᱐᱐ ᱜᱟᱱ ᱟᱪᱮᱫᱤᱭᱟᱹ ᱠᱚ ᱵᱷᱟᱨᱚᱛᱱᱟᱴᱭᱚᱢ (Bharatnatyam) ᱟᱨ ᱠᱚᱛᱷᱚᱠᱟᱞᱤ (Kathakali) ᱮᱱᱮᱡ ᱮ ᱪᱮᱫ ᱟᱠᱟᱣᱟᱫ ᱠᱚᱣᱟ ᱾
ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱤᱛᱚᱜᱟᱜ ᱠᱮᱨᱚᱲ ᱨᱮ ᱢᱨᱤᱱᱟᱞᱤᱱᱤ ᱫᱚ ᱑᱑ ᱢᱮ ᱑᱙᱑᱘ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾[᱒] ᱟᱡᱤᱡ ᱟᱯᱟᱛ ᱫᱚ ᱥᱩᱵᱽᱨᱟᱢ ᱥᱣᱟᱢᱤᱱᱟᱛᱷᱚᱱ ᱫᱚ ᱢᱤᱫ ᱩᱠᱤᱞ ᱮ ᱛᱟᱦᱮᱸ ᱠᱟᱱᱟ ᱢᱟᱰᱨᱟᱥ ᱨᱮᱱᱟᱜ ᱩᱥᱩᱞ ᱱᱟᱭᱟᱲ (ᱦᱟᱭᱠᱳᱴ) ᱨᱮᱟᱨ ᱮᱸᱜᱟᱛ ᱫᱚ ᱮ ᱵᱷᱤ ᱚᱢᱢᱩᱠᱩᱴᱤ ᱫᱚ ᱢᱤᱫ ᱥᱟᱶᱛᱟ ᱥᱩᱥᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱢᱨᱩᱬᱟᱞᱤᱱᱤ ᱭᱟᱜ ᱜᱤᱫᱟᱹᱨ ᱵᱮᱲᱟ ᱫᱚ ᱥᱩᱭᱡᱚᱨᱞᱮᱸᱰ ᱨᱮ ᱠᱷᱮᱢᱟᱣ ᱞᱮᱱ ᱛᱟᱦᱮᱸᱫ ᱟᱨ ᱚᱸᱰᱮᱱᱟᱜ ᱰᱟᱞᱠᱨᱚᱡᱽ (Dalcroze) ᱟᱥᱲᱟ ᱨᱮ ᱮᱱᱮᱡ ᱴᱮᱠᱱᱤᱠ ᱨᱮ ᱯᱩᱭᱞᱩ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾[᱓] ᱥᱟᱱᱛᱤᱱᱤᱠᱮᱛᱚᱱ (Shantiniketan) ᱨᱮ ᱩᱱᱤ ᱫᱚ ᱨᱚᱵᱤᱱᱫᱽᱨᱚᱱᱟᱛᱷ ᱟᱜ ᱫᱤᱥᱟᱹ ᱩᱫᱩᱜ ᱛᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱛᱤᱢᱤᱱ ᱫᱤᱱ ᱞᱟᱹᱤᱫ ᱡᱩᱢᱤᱫᱽ ᱫᱤᱥᱚᱢ (US) ᱪᱟᱞᱟᱣ ᱠᱟᱛᱮ ᱟᱢᱮᱨᱤᱠᱟᱱ ᱮᱠᱟᱰᱮᱢᱤ ᱚᱯᱷ ᱰᱨᱟᱢᱟᱴᱤᱠ ᱟᱨᱴᱥ (American Academy of Dramatic Arts) ᱟᱥᱲᱟ ᱨᱮ ᱧᱩᱛᱩᱢ ᱮ ᱚᱞ ᱚᱪᱚᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱨᱩᱣᱟᱹᱲ ᱠᱟᱛᱮ ᱢᱤᱱᱟᱠᱥᱤ ᱥᱩᱱᱫᱚᱨᱚᱢ ᱯᱤᱞᱞᱞᱟᱭ ᱴᱷᱮᱱ ᱠᱷᱚᱱ ᱵᱷᱟᱨᱚᱛᱱᱟᱴᱭᱚᱢ (Bharatanatyam) ᱥᱟᱶᱛᱟ ᱟᱹᱨᱤ ᱮᱱᱮᱡ ᱟᱨ ᱜᱩᱨᱩ ᱛᱷᱟᱠᱟᱱᱤ ᱠᱩᱧᱪᱩ ᱠᱩᱨᱩᱯ ᱴᱷᱮᱱ ᱠᱷᱚᱱ (Kunchu Kurup) ᱠᱚᱛᱷᱤᱠᱟᱞᱤ (Kathakali) ᱮᱱᱮᱡ ᱮ ᱥᱮᱬ ᱦᱟᱱ ᱛᱟᱦᱮᱸᱫ ᱾[᱔]
ᱵᱟᱯᱞᱟ ᱟᱨ ᱚᱱᱟ ᱛᱟᱭᱚᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱔᱒ ᱥᱟᱹᱦᱤᱛ ᱨᱮ ᱥᱤᱧᱚᱛᱤᱭᱟᱹ ᱥᱯᱮᱥ ᱯᱨᱚᱜᱽᱨᱟᱢ ᱨᱤᱱᱤᱡ ᱟᱯᱟᱛ ᱠᱚ ᱢᱮᱛᱟᱭ ᱠᱟᱱ ᱵᱤᱠᱨᱚᱢ ᱥᱚᱨᱟᱵᱷᱟᱭᱤ ᱥᱟᱶ ᱢᱨᱤᱱᱟᱞᱤᱱᱤ ᱭᱟᱜ ᱵᱟᱯᱞᱟ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱠᱤᱱᱤᱡ ᱠᱟᱨᱛᱤᱠᱮᱭᱚ ᱥᱚᱨᱟᱵᱷᱟᱭᱤ ᱧᱩᱛᱩᱢᱟᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱟᱨ (Kartikeya Sarabhai) ᱟᱨ ᱢᱚᱞᱞᱤᱠᱟ ᱥᱚᱨᱟᱵᱷᱟᱭᱤ ᱧᱩᱛᱩᱢᱟᱱ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ ᱾ ᱑᱙᱔᱘ ᱥᱟᱹᱦᱤᱛ ᱨᱮ ᱚᱦᱚᱢᱚᱫᱟᱵᱟᱫᱽ ᱨᱮ ᱫᱚᱨᱯᱚᱬ ᱮᱠᱟᱰᱮᱢᱤ ᱚᱯᱦ ᱯᱚᱨᱯᱷᱚᱨᱢᱤᱝ ᱟᱨᱴᱥ (Darpana Academy of Performing Arts) ᱧᱩᱛᱩᱢ ᱛᱮ ᱜᱟᱶᱛᱟᱭ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱨᱮᱱᱟᱜ ᱢᱤᱫ ᱥᱮᱨᱢᱟ ᱛᱟᱭᱚᱢ ᱯᱭᱟᱨᱤᱥ ᱨᱮ ᱛᱷᱤᱭᱮᱴ ᱱᱮᱥᱱᱟᱞ ᱰᱤ ᱪᱟᱭᱞᱚᱴ ᱨᱮ (Théâtre national de Chaillot) ᱨᱮ ᱟᱭᱢᱟ ᱚᱯᱛᱟ ᱟᱨ ᱥᱟᱨᱦᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱵᱤᱠᱨᱚᱢ ᱟᱨ ᱢᱨᱤᱱᱟᱞᱤᱱᱤ ᱛᱟᱞᱟ ᱨᱮ ᱵᱟᱯᱞᱟ ᱡᱤᱭᱚᱱ ᱫᱚ ᱨᱮᱝᱮᱲ ᱡᱷᱮᱝᱜᱮᱲ ᱜᱮ ᱛᱟᱦᱮᱸ ᱠᱟᱱᱟ ᱾ ᱡᱤᱭᱚᱱᱤ ᱚᱱᱚᱞᱤᱭᱟᱹ ᱚᱢᱨᱤᱛ ᱥᱟᱦ ᱟᱜ ᱚᱞ ᱞᱮᱠᱟᱛᱮ, ᱵᱤᱠᱨᱚᱢᱟᱜ ᱡᱤᱭᱚᱱ ᱫᱚ ᱱᱤᱥᱚᱱ ᱮ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱥᱟᱶᱛᱟ ᱥᱩᱥᱟᱹᱨ ᱞᱟᱹᱜᱤᱫ ᱥᱟᱬᱮᱥ ᱨᱮ ᱡᱤᱣᱤ ᱟᱞᱟᱭ ᱞᱮᱫ ᱛᱟᱦᱮᱸᱫ ᱾[᱕]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Indira Gandhi Memorial Trust (1993). Challenges of the twenty-first century: Conference 1991. Taylor & Francis. p. 375. ISBN 81-224-0488-X.
- ↑ Debra Craine and Judith Mackrell (2010). The Oxford Dictionary of Dance. Oxford: University Press. p. 396. ISBN 0199563446.
- ↑ "First step, first love". Indian Express. 9 ᱰᱤᱥᱮᱢᱵᱚᱨ 2002. Archived from the original on 22 ᱮᱯᱨᱤᱞ 2004.
- ↑ "Mrinalini & Sanjay: Children Of Indian Spring, Masters Of Global Bloom". www.outlookindia.com/. Retrieved 11 ᱢᱮ 2018.
- ↑ Amrita Shah (2007) Vikram Sarabhai: A Life. Penguin Viking. ISBN 0-670-99951-2
sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn zsm_Latn